דרומה
תקרא לזה לסגת, תקרא לזה בריחה; רציתי קצת אחרת, תקרא לזה איך שתקרא; אני יורד דרומה; אל מרחבי כורכר; אל אחרון גני העדן הפועם בלבבות מדבר; אל שמש דום אל שומקום, שכל קוציו – פרחים; אל מדינת כל מתייבשיה שכל נוודיה הם אורחים; אני יורד דרומה; אל ארמונות החול; כדי להציל את נשמתי, חפשו אותי כשהפצצה תיפול; זה לא מתוך אג'נדה, זו לא ממש תכנית; אין לי את הידע, אבל יש לי מכונית; אני יורד דרומה; אל מרחבי צהוב; אל המקום היחידי שבו נדמה שיהיה לי טוב; 